Arche (Mound)

Den Arche (oder Jupiter XLIII) ass e klenge Mound vum Planéit Jupiter.

 Entdeckung 
Astronome vun der Universitéit vun Hawaii hunn den Objet den 31. Oktober 2002 entdeckt. Hie krut deen Ament d'Nummer S/2002 J 1. Säin offiziellen Numm Arche huet de Mound den 30. Mäerz 2005 vun der Internationaler Astronomescher Unioun (IAU) kritt.

De Mound gouf no der Arche genannt, enger titanescher Mus.

 Bunndaten 
Den Arche kreest a 723 Deeg, 22 Stonnen a 36 Minutten op enger mëttlerer Distanz vun 22.931.000 km ëm de Jupiter. D'Bunn huet eng Exzentrizitéit vun 0,2588. Mat enger Schréi vun 165,001° ass d'Bunn retrograd, d. h., de Mound leeft géint d'Rotatiounsrichtung vum Jupiter ëm de Planéit.

De Mound Arche gehéiert zu der Carme-Grupp well hien änlech Eegenschaften huet wéi de Jupitermound Carme.

 Physikalesch Daten 
Den Arche huet en Duerchmiesser vu ronn 3 km. Seng Dicht gëtt op 2,6 g/cm³ geschat. Hien ass méiglecherweis aus Silikatgestengs opgebaut.
Seng Uewerfläch ass däischter a seng Albedo ass 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,8m.

 Kuckt och 

 Um Spaweck 
 MPEC 2002-Y22: S/2002 J 1 18. Dezember 2002 (Entdeckung)
 MPEC 2004-D43: S/2002 J 1 27. Februar 2004 (Zeréckentdeckung)

Kategorie:Jupitermounden
Kategorie:Astronomesch Objeten, déi 2002 entdeckt goufen
Kategorie:Entdeckunge vum Scott S. Sheppard